FI Euroopan unionin virallinen lehti C 117/5

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa lupaa (ns. ”Permis de l’Ourcq”) koskevasta hakemuksesta)

(ETA:n kannalta merkityksellinen teksti)

2009/C 117/04

Galli Coz -yhtiö, jonka päätoimipaikan osoite on 50 rue du Midi, 94300 Vincennes, Ranska, on hakenut 31. toukokuuta 2008 päivätyllä hakemuksella viideksi vuodeksi lupaa nestemäisten tai kaasumaisten hiilivetyjen etsintään (ns. ”Permis de l’Ourcq”) noin 1 444 neliökilometrin alueella, joka sijaitsee Aisnen departementissa.

Lupaa on haettu alueelle, joka jää seuraavien maantieteellisten pisteiden kautta kulkevan linjan sisäpuolelle, kun nollapituuspiiri on Pariisin pituuspiiri:

Pisteet Pituus Leveys A 1°50′ E 55°00′ N B 1°00′ E 55°00′ N C 1°00′ E 54°90′ N D 0°90′ E 54°90′ N E 0°90′ E 54°70′ N F 1°00′ E 54°70′ N G 1°00′ E 54°50′ N H 1°30′ E 54°50′ N I 1°30′ E 54°60′ N J 1°40′ E 54°60′ N K 1°40′ E 54°90′ N L 1°50′ E 54°90′ N

Hakemusten esittäminen ja luvan myöntämisperusteet

Ensimmäisen hakemuksen ja kilpailevien hakemusten esittäjien on täytettävä ehdot, jotka on määritelty etsimisluvista ja maanalaisista varastoista 2 päivänä kesäkuuta 2006 annetun Ranskan asetuksen N:o 2006-648 4 ja 5 pykälässä (Journal officiel de la République française, 3 päivänä kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 30 päivänä joulukuuta 1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa N:o 2006-648. Kilpailevat hakemukset on toimitettava kaivostoiminnasta vastaavalle ministerille jäljempänä olevaan osoitteeseen.

Päätökset ensimmäisestä hakemuksesta ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen viimeistään 2 päivänä kesäkuuta 2010.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2 päivänä kesäkuuta 2006 annettuun asetukseen N:o 2006-649 (Journal officiel de la République française, 3 päivänä kesäkuuta 2006).

Lisätietoja saa seuraavasta osoitteesta: Ministère de l’écologie, de l’énergie, du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), 41, boulevard Vincent Auriol, 75703 Paris Cedex 13, FRANCE (puhelin +33 144972302, faksi: +33 153941440).

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994, s. 3.